ชุดที่ ของ ชุด

หน้าที่ ของ หน้า

**โครงร่างแผนเผชิญเหตุอัคคีภัย จังหวัด............**

กองอำนวยการป้องกันและบรรเทาสาธารณภัยจังหวัด...........................

**๑. สถานการณ์ของจังหวัด**

**1.1 สถานการณ์ทั่วไป**

ระบุสถานการณ์ในภาพรวมของจังหวัดในเรื่องทั่วไปที่เกี่ยวข้องกับอัคคีภัย หรืออาจได้รับผลกระทบจากอัคคีภัย...พอสังเขป ควรใช้ตาราง หรือแผนผังประกอบ อาทิ

- ลักษณะทางภูมิศาสตร์ สภาพภูมิอากาศ การปกครองท้องที่และท้องถิ่น

- ประชากร ความหนาแน่นของประชากร ประชากรกลุ่มเปราะบาง (ผู้สูงอายุ เด็กเล็ก ผู้ป่วยที่ ไม่สามารถช่วยเหลือตนเองได้)

- สิ่งสาธารณประโยชน์ พื้นที่เศรษฐกิจที่สำคัญ

- ที่ตั้งสถานีดับเพลิง

- ที่ตั้งท่อประปาดับเพลิงและแหล่งน้ำดับเพลิง

- ฯลฯ

**๑.๒ สถานการณ์เฉพาะ**

**๑.๒.๑ สถิติการเกิดอัคคีภัยย้อนหลัง (อย่างน้อย 3 ปี)**

- แสดงข้อมูลโดยใช้รูปแบบตาราง เช่น พื้นที่อำเภอ ตำบล หมู่บ้านที่เกิดอัคคีภัย ความเสียหายด้านต่าง ๆ ด้านชีวิต ด้านทรัพย์สิน การให้ความช่วยเหลือผู้ประสบภัย

- แสดงข้อมูลสถิติการเกิดอัคคีภัยที่จะเป็นประโยชน์ต่อการวางแผน/กำหนดมาตรการ ในการแก้ไขปัญหาอัคคีภัยในพื้นที่ อาทิ ประเภทของอาคาร/พื้นที่ (สถานที่กำจัดขยะ/บ่อขยะ) ที่เกิดอัคคีภัย สาเหตุของการเกิด ฤดูกาลการเกิด ช่วงเวลาการเกิด ช่วงอายุของผู้เสียชีวิต/ผู้บาดเจ็บ

**1.2.2 พื้นที่เสี่ยงต่อการเกิดอัคคีภัย**

ระบุพื้นที่เสี่ยงต่อการเกิดอัคคีภัย โดยอาจแสดงในรูปของแผนที่ หากมีข้อมูลและรายละเอียด จำนวนมาก ให้นำไปบรรจุไว้ในภาคผนวก อาทิ

* แหล่งชุมชนหนาแน่น
* เขตพาณิชยกรรม
* เขตอุตสาหกรรม
* โรงงาน โรงแรม สถานประกอบการ โกดังเก็บสินค้า
* คลังน้ำมัน ปั๊มน้ำมัน ร้านแก๊ส
* อาคารสูง อาคารขนาดใหญ่พิเศษ อาคารชุมนุมคน โรงมหรสพ
* สถานที่กำจัดขยะ/บ่อขยะ
* ฯลฯ

**2. ขอบเขต**

ระบุขอบเขตของการจัดทำแผนเผชิญเหตุอัคคีภัย อาทิ กฎหมาย กฎกระทรวง ระเบียบ/แผนที่เกี่ยวข้อง   
คำนิยามต่าง ๆ ฯลฯ

**2.1 กฎหมาย กฎกระทรวง ระเบียบ และแผนที่เกี่ยวข้องกับอัคคีภัย**

การจัดทำแผนเผชิญเหตุจังหวัด เป็นไปตามบทบัญญัติของกฎหมาย ระเบียบ ประกาศอื่น ๆ/แผนที่เกี่ยวข้อง ดังนี้

2.1.1 พระราชบัญญัติป้องกันและบรรเทาสาธารณภัย พ.ศ. 2550

2.1.2 พระราชบัญญัติควบคุมอาคาร พ.ศ. 2522 และที่แก้ไขเพิ่มเติม

2.1.3 พระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554

2.1.4 พระราชบัญญัติโรงแรม พ.ศ. ๒๕๔๗

2.1.5 พระราชบัญญัติสถานบริการ พ.ศ. 2509

2.1.6 แผนการป้องกันและบรรเทาสาธารณภัยแห่งชาติ พ.ศ. 2564 – 2570

2.1.7 แผนการป้องกันและบรรเทาสาธารณภัยจังหวัด พ.ศ. 2564 – 2570

ฯลฯ

**2.2 คำนิยาม**

ระบุคำนิยามต่าง ๆ เพื่อให้ผู้ใช้แผนเผชิญเหตุอัคคีภัยทราบถึงขอบเขตและคำศัพท์ต่าง ๆ ที่ระบุไว้ในแผนฯ

**อัคคีภัย** หมายถึง ภยันตรายอันเกิดจากไฟที่ขาดการควบคุมดูแล ทำให้เกิดการติดต่อลุกลาม  
ไปตามบริเวณที่มีเชื้อเพลิงจนเกิดการลุกไหม้ต่อเนื่อง สภาวะของไฟจะรุนแรงมากขึ้น ถ้าการลุกไหม้ที่มี เชื้อเพลิงหนุนหรือมีไอของเชื้อเพลิงถูกขับออกมามาก ความร้อนแรงก็จะมากยิ่งขึ้น

**สถานที่กำจัดขยะมูลฝอย** หมายถึง สถานที่ทำลายขยะมูลฝอยที่เก็บรวบรวมได้จากชุมชน ประกอบด้วย บริเวณที่กำจัดขยะมูลฝอย กลุ่มอาคารต่าง ๆ รวมถึงระบบสิ่งอำนวยความสะดวกและระบบสาธารณูปโภค สาธารณูปการภายในสถานที่ด้วย

ฯลฯ

**๓. การปฏิบัติ**

**๓.๑ แนวคิดในการปฏิบัติ**

อธิบายสิ่งที่ต้องการให้หน่วยงานระดับจังหวัด อำเภอ ตำบล หมู่บ้าน องค์กรปกครองส่วนท้องถิ่น นำไปปฏิบัติเพื่อให้เกิดผลสัมฤทธิ์ในการป้องกันและแก้ไขปัญหาอัคคีภัย ควรเขียนเป็นหัวข้อย่อยเรียงลำดับตามความสำคัญ ตัวอย่างเช่น

3.1.1 ยึดหลักการป้องกันไว้ก่อนเกิดอัคคีภัย “อัคคีภัย ภัยใกล้ตัว ป้องกันได้ ต้องใส่ใจ ไม่ประมาท”

3.1.2 ให้ถือว่าการรักษาชีวิตและทรัพย์สินของประชาชนเป็นเรื่องสำคัญเร่งด่วนลำดับแรก ที่ต้องเข้าระงับและให้ความช่วยเหลือโดยเร็ว

3.1.3ยึดหลักการจัดการในภาวะฉุกเฉิน ตามกฎหมายและแผนว่าด้วยการป้องกันและบรรเทา  
สาธารณภัย ตลอดจนระเบียบ กฎหมายอื่นที่เกี่ยวข้อง โดยนำระบบการบัญชาการเหตุการณ์มาใช้ในการปฏิบัติการเผชิญเหตุอัคคีภัย เพื่อให้การเผชิญเหตุอัคคีภัยเป็นไปอย่างมีประสิทธิภาพ รวดเร็ว และทันต่อเหตุการณ์

3.1.4 ยึดหลักความเป็นเอกภาพ ให้มีองค์กรปฏิบัติรับผิดชอบการจัดการในภาวะฉุกเฉิน ในแต่ละระดับอย่างชัดเจน ตั้งแต่ระดับท้องถิ่นจนถึงระดับจังหวัด

ฯลฯ

**3.2 แนวทางการปฏิบัติในการป้องกันและแก้ไขปัญหาอัคคีภัย**

**3.2.1 การป้องกันและลดผลกระทบ**

ระบุแนวทาง/มาตรการในการป้องกันและลดความเสี่ยงการเกิดอัคคีภัย รวมถึงกำหนดหน่วยงานรับผิดชอบ อาทิ การประเมินพื้นที่เสี่ยงอัคคีภัย การสร้างความตระหนักรู้เกี่ยวกับอัคคีภัย การตรวจสอบอาคาร/พื้นที่เสี่ยงต่อการเกิดอัคคีภัย ฯลฯ

**3.2.2 การเตรียมความพร้อมทรัพยากร**

ระบุแนวทาง/ขั้นตอนการปฏิบัติในการเตรียมพร้อมด้านทรัพยากร เพื่อเผชิญเหตุอัคคีภัย ที่อาจเกิดขึ้น ทั้งในด้านกำลังคน เครื่องมือวัสดุอุปกรณ์ เครื่องจักรกลสาธารณภัยในการป้องกันและระงับอัคคีภัย อาทิ 1) จัดทำบัญชีเครื่องมือ วัสดุ อุปกรณ์ เครื่องจักรกลสาธารณภัย 2) บัญชีรายชื่อผู้เชี่ยวชาญ ด้านอัคคีภัย ฯลฯ

**3.2.3 การแจ้งเหตุอัคคีภัย**

ระบุแนวทาง กระบวนการ/ขั้นตอนการแจ้งเหตุอัคคีภัย สัญลักษณ์การแจ้งเตือนภัย ตลอดจนระบุช่องทางในการแจ้งเหตุอัคคีภัย อาทิ เบอร์สายด่วนแจ้งเหตุเพลิงไหม้ แอปพลิเคชันแจ้งเหตุ สาธารณภัย กลุ่มไลน์ ฯลฯ

**3.2.4 การกำหนดพื้นที่/ศูนย์พักพิงชั่วคราว และการอพยพ**

ให้กำหนดพื้นที่ปลอดภัย/พื้นที่เตรียมจัดตั้งเป็นศูนย์พักพิงชั่วคราวไว้ล่วงหน้า กรณีเกิดอัคคีภัยและจำเป็นต้องอพยพประชาชนไปอยู่ในพื้นที่ปลอดภัย โดยให้ระบุสถานที่ จำนวนที่สามารถรองรับได้ และหน่วยงานรับผิดชอบ พร้อมทั้งกำหนดเส้นทางการอพยพประชาชนไปยังพื้นที่ปลอดภัย/พื้นที่เตรียมจัดตั้งศูนย์พักพิงชั่วคราว โดยอาจใช้แผนที่หรือแผนผังอธิบายเส้นทางการอพยพไปยังพื้นที่ปลอดภัย/พื้นที่เตรียมจัดตั้งศูนย์พักพิงชั่วคราวในแต่ละจุด ตลอดจนเตรียมแผนรองรับการอพยพประชาชน เช่น การจัดเตรียม สิ่งอำนวยความสะดวกระหว่างการอพยพ เป็นต้น ทั้งนี้ หากมีข้อมูลและรายละเอียดจำนวนมากให้นำไปบรรจุไว้ในภาคผนวก

**3.3 การจัดการในภาวะฉุกเฉิน**

**3.3.1 การจัดตั้งองค์กรปฏิบัติในภาวะฉุกเฉิน**

ระบุแนวทาง/ขั้นตอนการจัดตั้งองค์กรปฏิบัติ เมื่อเกิดอัคคีภัยในพื้นที่ ทั้งในระดับจังหวัด อำเภอ และองค์กรปกครองส่วนท้องถิ่น ให้เป็นไปตามระดับการจัดการสาธารณภัยของแผนการป้องกัน และบรรเทาสาธารณภัยแห่งชาติ พ.ศ. 2564 – 2570 พร้อมทั้งกำหนดโครงสร้าง แบ่งมอบภารกิจ และกำหนดหน่วยงานรับผิดชอบให้ชัดเจน

**3.3.๒ การเผชิญเหตุอัคคีภัย**

ระบุแนวทาง/ขั้นตอนการปฏิบัติในการแก้ไขปัญหาอัคคีภัยที่เกิดขึ้น โดยให้มอบหมายภารกิจ พื้นที่รับผิดชอบ และกำหนดตัวบุคคลหรือหน่วยงานที่เหมาะสมให้เกิดความชัดเจนสอดคล้องกับข้อเท็จจริงและความเสี่ยงในพื้นที่ อาทิ

(1) การปฏิบัติการดับเพลิง

(2) การแจ้งเตือน/การแจ้งสถานการณ์แก่สาธารณะ

(3) การอำนวยความสะดวก/จัดการจราจร

(4) การดูแลประชาชนผู้ประสบภัย

(5) การปฏิบัติการด้านการแพทย์และสาธารณสุข

(6) การติดตาม/ตรวจสอบคุณภาพสิ่งแวดล้อม

ทั้งนี้ กรณีมีความเสี่ยงการเกิดอัคคีภัยในสถานที่กำจัดขยะ/บ่อขยะ ให้กำหนดแนวทางปฏิบัติในการเผชิญเหตุกรณีดังกล่าวไว้ด้วย

**3.3.๓ การประกาศพื้นที่ประสบสาธารณภัย/ประกาศเขตการให้ความช่วยเหลือผู้ประสบภัยพิบัติกรณีฉุกเฉิน**

**(1) การประกาศพื้นที่ประสบสาธารณภัย**

ระบุแนวทางการปฏิบัติในการประกาศเขตพื้นที่ประสบอัคคีภัย ตามพระราชบัญญัติป้องกันและบรรเทาสาธารณภัย พ.ศ. 2550 (มาตรา 30) และตามแผนการป้องกันและบรรเทาสาธารณภัยแห่งชาติ พ.ศ. 2564 - 2570

**(2) การประกาศเขตการให้ความช่วยเหลือผู้ประสบภัยพิบัติกรณีฉุกเฉิน**  ระบุแนวทางการประกาศเขตการให้ความช่วยเหลือผู้ประสบภัยพิบัติกรณีฉุกเฉิน (อัคคีภัย) ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 และประกาศกรมป้องกันและบรรเทาสาธารณภัย เรื่อง หลักเกณฑ์ วิธีการ และเงื่อนไข  
การประกาศเขตการให้ความช่วยเหลือผู้ประสบภัยพิบัติกรณีฉุกเฉิน ลงวันที่ 11 กุมภาพันธ์ 2563

**3.3.4 การดำเนินการหลังเกิดอัคคีภัย**

ระบุแนวทางในการให้ความช่วยเหลือผู้ประสบอัคคีภัย และมอบหมายหน่วยงานรับผิดชอบ ให้ชัดเจน อาทิ 1) การให้ความช่วยเหลือด้านการดำรงชีพแก่ประชาชนที่ประสบภัย 2) การซ่อมแซมบ้านเรือนประชาชนที่ได้รับผลกระทบ 3) การพิสูจน์หลักฐาน ฯลฯ

ฯลฯ

**4. การสนับสนุน**

**4.1 แนวทางการขอรับการสนับสนุนทรัพยากร**

ให้ระบุแนวทางการขอรับการสนับสนุนทรัพยากรจากหน่วยงานต่าง ๆ เช่น หน่วยทหาร หน่วยงานภาคเอกชน เป็นต้น โดยควรจัดทำเป็นบัญชีรายชื่อผู้รับผิดชอบ/ผู้ประสานของหน่วยงานให้ชัดเจน อาทิ

**(1) การขอรับการสนับสนุนจากหน่วยทหารในพื้นที่**

- ให้ประสานขอรับการสนับสนุนจากหน่วยทหารในพื้นที่ ตามแผนบรรเทาสาธารณภัย กระทรวงกลาโหม พ.ศ. 2564 ซึ่งได้กำหนดให้หน่วยงานในแต่ละพื้นที่รับผิดชอบภารกิจการให้ความช่วยเหลือประชาชนถึงระดับอำเภอ

**(2) การขอรับสนับสนุนทรัพยากรจากกองอำนวยการป้องกันและบรรเทาสาธารณภัยกลาง**

-ให้ประสานการปฏิบัติกับกองอำนวยการป้องกันและบรรเทาสาธารณภัยกลาง ผ่านทาง สายด่วนนิรภัย ๑๗๘๔ หรือทาง Line Official Account “ปภ.รับแจ้งเหตุ 1784” ในกรณีการเกิดอัคคีภัย ขนาดใหญ่ ที่อาจต้องใช้เครื่องมือ อุปกรณ์พิเศษ เช่น เพลิงไหม้ชุมชนเป็นบริเวณกว้าง เพลิงไหม้อาคารสูง เพลิงไหม้โรงงานอุตสาหกรรม หรือแหล่งเก็บสารเคมีและวัตถุอันตราย รวมถึงกรณีที่เหตุอัคคีภัย เป็นเหตุ ที่มีความเฉพาะด้าน จำเป็นต้องอาศัยหน่วยงานทางเทคนิคที่มีความเชี่ยวชาญในการจัดการ

**(3) การขอรับสนับสนุนงบประมาณ**

- ให้ระบุแนวทางการขอรับการสนับสนุนงบประมาณในการให้ความช่วยเหลือผู้ประสบภัย อาทิ กรณีเงินงบประมาณขององค์กรปกครองส่วนท้องถิ่น เมื่อไม่เพียงพอหรือเกินขีดความสามารถขององค์กรปกครองส่วนท้องถิ่น

ฯลฯ

**4.2 การสื่อสารและช่องทางการติดต่อประสานงาน**

ให้กำหนดช่องทางการสื่อสารระหว่างหน่วยงาน ทั้งระบบสื่อสารหลัก ระบบสื่อสารรอง ระบบสื่อสารสำรองโดยควรจัดทำแผนผังการติดต่อสื่อสาร ระบุหมายเลขโทรศัพท์/โทรสาร ระบุข่ายวิทยุ ประกอบด้วย อาทิ

1. **ระบบสื่อสารหลัก**

ระบุระบบสื่อสารที่มีใช้โดยทั่วไปของหน่วยงานและองค์กรปกครองส่วนท้องถิ่นต่าง ๆ เป็นช่องทางสื่อสารที่ทุกหน่วยงานต้องจัดเตรียมไว้ให้พร้อมเพื่อใช้ติดต่อสื่อสารได้ตลอดเวลา และสามารถเข้าถึงข้อมูลที่จำเป็นเพื่อการบริหารจัดการสาธารณภัยอย่างรวดเร็วและทั่วถึง อาทิ

- โทรศัพท์ หมายเลข...................................

- โทรศัพท์เคลื่อนที่.....................................

- โทรสาร หมายเลข....................................

**(2) ระบบสื่อสารรอง**

ระบุระบบสื่อสารที่มีใช้โดยทั่วไปและใช้ควบคู่กับระบบสื่อสารหลัก โดยเป็นช่องทางสื่อสารเสริม หน่วยงานที่เกี่ยวข้องจะต้องจัดให้มีระบบสื่อสารรองให้สามารถติดต่อสื่อสารได้อย่างรวดเร็ว ทั่วถึง อาทิ

- ความถี่วิทยุ นามเรียกขาน......................

- ระบบกลุ่มไลน์.........................................

**(3) ระบบสื่อสารสำรอง**

ระบุระบบสื่อสารที่เตรียมไว้สำหรับทดแทนกรณีระบบสื่อสารหลักไม่สามารถใช้ได้ เช่น โทรศัพท์ โทรสาร โทรศัพท์เคลื่อนที่ ฯลฯ

**(4) แผนผังการติดต่อสื่อสาร ระบุหน่วยงาน ช่องความถี่**

ฯลฯ

**5. ภาคผนวก**

ระบุรายการข้อมูลที่ได้นำมาบรรจุไว้ โดยแยกเป็นข้อ ๆ ให้ชัดเจน และหากมีข้อมูลจำนวนมาก อาจจะทำเป็น QR CODE สำหรับการดาวน์โหลดข้อมูล อาทิ

5.1 ข้อมูลรายการเครื่องมือ วัสดุ อุปกรณ์ และเครื่องจักรกลสาธารณภัย

5.2 ข้อมูลพื้นที่ที่เสี่ยงต่อการเกิดอัคคีภัย

5.3 ข้อมูลพื้นที่ปลอดภัย/พื้นที่เตรียมจัดตั้งเป็นศูนย์พักพิงชั่วคราว

5.4 แผนบรรเทาสาธารณภัยกระทรวงกลาโหม พ.ศ. 2564

ฯลฯ

**6. การแจกจ่าย**

(ระบุหน่วยงานและจำนวนที่จะแจกจ่ายแผนฉบับนี้)

ลงนาม ผู้เสนอแผน

( )

หัวหน้าสำนักงานป้องกันและบรรเทาสาธารณภัยจังหวัด........

กรรมการและเลขานุการ

กองอำนวยการป้องกันและบรรเทาสาธารณภัยจังหวัด.......

ลงนาม ผู้เห็นชอบแผน

( )

รองผู้ว่าราชการจังหวัด..............

ลงนาม ผู้อนุมัติแผน

( )

ผู้ว่าราชการจังหวัด..............

ผู้อำนวยการจังหวัด..............